Id-Deċiżjoni tal-Kummissjoni
tat-28 ta’ Novembru 2001
li jemenda d-Deċiżjoni 93/402/KEE dwar il-kondizzjoni tas-saħħa ta’ l-annimali u ċ-ċertifikazzjoni veterinarja għal importazzjoni ta’ laħam frisk minn pajjiżi ta’ l-Amerka ta’ Isfel u b’mod partikolari dwar il-Brażil
(notifikata taħt in-numru tad-dokument K(2001) 3802)
(Test b’rilevanza għaż-ŻEE)
(2001/842/KE)
IL-KUMMISSJONI TAL-KOMUNITAJIET EWROPEJ,
Wara li kkunsidraw it-Trattat li jistabbilixxi l-Komunitajiet Ewropej,
Wara li kkunsidraw id-Direttiva tal-Kunsill 72/462/KEE tat-12 ta’ Diċembru 1972 dwar problemi ta’ inspezzjoni tas-saħħa u veterinarja dwar importazzjoni ta’ bovini, ovini u annimali ta’ razza kaprina u suwina, laħam frisk jew prodotti tal-laħam minn pajjiżi terzi [1], kif l-aħħar emendat mir-Regolament (KE) Nru 1452/2001 [2], partikolarment l-Artikolu 15, 16(1), u 22 tiegħu,
Billi:
(1) Il-kondizzjonijiet tas-saħħa ta’ l-annimal u ċ-ċertifikazzjoni veterinarja għal importazzjoni ta’ laħam frisk mill-Arġentina, Brażil, Ċili, Kolumbja, Paragwaj u Urugwaj huma stipulati mid-Deċiżjoni tal-Kummissjoni 93/402/KEE ta’ l-10 Ġunju 1993 dwar il-kondizzjoni tas-saħħa ta’ l-annimali u ċ-ċertifikazzjoni veterinarja ta’ l-importazzjoni tal-laħam frisk mill-pajjiżi ta’ l-Amerka ta’ sfel [3], kif l-aħħar emendat mid-Deciżjoni 2001/767/KE [4].
(2) Bidu ta’ mard ta’ l-ilsien u d-dwiefer kienu kkonfermati fir-reġjun ta’ Rio Grande do Sul fil-Brażil li jibda mid-9 ta’ Mejju 2001 u kien introdott programm ta’ vaċinazzjoni ta’ bovini kontra l-marda ta’ l-ilsien u d-dwiefer.
(3) Il-Kummissjoni ssospendiet l-importazzjoni mir-reġjun ta’ Rio Grande do Sol fil-Komunità tal-kategoriji kollha ta’ laħam frisk minn dawk l-ispeċi suxxettibbli għal marda ta’ l-ilsien u d-dwiefer mid-Deċiżjoni tal-Kummissjoni 2001/410/KEE [5] emendata bid-Deċiżjoni 93/402/KEE bl-effet li ħassret ir-reġjun meqjus mill-lista tar-reġjuni Brażiljani fejn importazzjoni ta’ laħam frisk bħal dan hi awtorizzat.
(4) Missjoni tal-Kummissjoni seħħet, mit-22 sas-26 ta’ Ottubru 2001, sabiex jeżaminaw is-sitwazzjoni epidemjoloġika dwar il-marda ta’ l-ilsien u d-dwiefer u l-miżuri tal-kontroll f’dak il-post.
(5) Dan l-eżami wera li l-awtoritajiet veterinarji kompetenti tal-Brażil indirizzaw il-problemi identifikati matul il-missjoni ta’ qabel, u li s-sitwazzjoni tal-marda issa ġiet stabbilizzata. Għalhekk huwa xieraq li titella s-sospensjoni ta’ importazzjoni fil-Komunità ta’ laħam frisk bla għadam għal konsum tal-bnedmin, u ta’ ċertu laħam u interjuri għal trattament dirett għal ikel ta’ l-annimali domestiċi, u li tintroduċi mill-ġdid f’dak l-effett ir-reġjun ta’ Rio Grande do Sul fil-lista ta’ l-Anness I tad-Deċiżjoni 93/402/KEE
(6) Deċiżjoni 2001/410/EC tipprevedi wkoll kjarifika tal-kondizzjonijiet applikabbli għall-Urugwaj imma din il-kjarifika issa hija kkonsolidata mid-Deċiżjoni 2001/767/KE u għalhekk Deċiżjoni 2001/410/KE tista titħassar fl-intier tagħha.
(7) Id-Direttiva tal-Kunsill 93/119/KE [6] titlob li ċ-ċertifikat tas-saħħa veterinarju flimkien mal-laħam li jrid jiġi importat minn pajjiżi terzi lejn il-Komunità Ewropea għandhom jkunu supplimentati b’attestatura ċċertifikata li l-annimali inqatlu taħt kondizzjonijiet li joffru garanzija ta’ trattament uman ta’ l-inqas ekwivalenti mal-dispożizzjoni relatata tad-Direttiva, huwa opportun li tintroduċi din il-ħtieġa taċ-ċertifikazzjoni fil-mudell taċ-ċertifikat tas-saħħa stess fiż-żmien meta jinħtieġu emendi oħra lill-mudell.
(8) Huwa opportun ukoll li taġġorna l-mudell taċ-ċertifikat veterinarju sabiex tirrikjedi n-numru tal-kontenitur u n-numru tas-siġill korrispondenti li jrid jkun inkluż fuq iċ-ċertifikati u jipprovdi wkoll għal attestatura fuq il-protezzjoni ta’ l-annimali fil-ħin tal-qatla.
(9) Id-DEĊIŻJONI Nru 93/402/KEE għandha għalhekk tiġi emendata u d-DEĊIŻJONI Nru 2001/410/KEC għandha titħassar.
(10) Il-miżuri li hemm provduti f’din id-Deċiżjoni huma skond l-opinjoni tal-Kumitat Veterinarju Permanenti,
ADDOTTAT DIN ID-DEĊIŻJONI:
Artikolu 1
L-Annessi I, II u III tad-Deċiżjoni 93/402/KEE jinbidlu mill-Anness korrispondenti ma’ din id-Deċiżjoni.
Artikolu 2
Id-Deċiżjoni 2001/410/KE hija hawnhekk imħassra.
Artikolu 3
Din id-Deċiżjoni għandha tgħodd mill-1 ta’ Diċembru 2001 wara li kienet riveduta mill-Kumitat Veterinarju Permanenti skedat għal 20 sal-21 Novembru 2001.
Artikolu 4
Din id-Deċiżjoni hija ndirizzata lill-Istati Membri.
Magħmul fi Brussel, fit-28 ta’ Novembru 2001.